PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:2010/ZK/3/1/058	Bratislava 20. októbra 2010 

Protimonopolný úrad Slovenskej republiky, odbor koncentrácií v správnom konaní číslo 0026/OK/2009 začatom dňa 3. 9. 2009 na základe oznámenia koncentrácie podľa § 10 ods. 10 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom ČEZ, a.s. so sídlom Dubová 2/1444, 140 53 Praha, Česká republika, IČ: 452 74 649, prostredníctvom právneho zástupcu SB Legal, s.r.o., so sídlom Hlavné námestie 5, 811 01 Bratislava, konajúcim prostredníctvom Silvie Belovičovej, konateľky, advokátky, zapísanej v Slovenskej advokátskej komore pod č. 1326 vo veci koncentrácie podnikateľov ČEZ, a.s. so sídlom Dubová 2/1444, 140 53 Praha, Česká republika, IČO: 452 74 649 a Lumius, spol. s r.o., so sídlom ul. Míru 3267, 738 01 Frýdek-Místek, Česká republika, IČ: 259 11 945

	rozhodol

na základe § 22 ods. 1 písm. d) v spojení s  § 32 ods. 1 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že  správne konanie vo veci  koncentrácie, ktorá má vzniknúť podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov   na základe Zmluvy o predaji obchodného podielu, ktorá má byť uzavretá na základe Zmluvy o podmienkach prevodu obchodného podielu uzatvorenej medzi ČEZ, a.s., ako kupujúcim a Ing. Pavlom Miklasom, ako predávajúcim, dňa 25. júna 2009,  v dôsledku ktorej dôjde k získaniu výlučnej kontroly podnikateľa ČEZ, a.s. so sídlom Dubová 2/1444, 140 53 Praha, Česká republika, IČ: 452 74 649 nad podnikom podnikateľa Lumius, spol. s r.o., so sídlom ul. Míru 3267, 738 01 Frýdek-Místek, Česká republika, IČ: 259 11 945 sa zastavuje, pretože ČEZ, a.s. so sídlom Dubová 2/1444, 140 53 Praha, Česká republika, IČ: 452 74 649 ako účastník konania vzal svoj návrh na začatie konania späť. 

Odôvodnenie:

1)	Protimonopolný úrad Slovenskej republiky, odbor koncentrácií (ďalej len „úrad“) vydal dňa 12. 11. 2009 v správnom konaní č. 0026/OK/2009 rozhodnutie 
č. 2009/ZK/3/1/052, ktorým podľa § 32 ods. 2 písm. c) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) zastavil konanie vo veci oznámenej koncentrácie podľa § 10 ods. 10 zákona spočívajúcej v získaní výlučnej kontroly podnikateľa ČEZ, a.s. so sídlom Dubová 2/1444, 140 53 Praha, Česká republika, IČ: 452 74 649 (ďalej len „ČEZ“) nad podnikom podnikateľa Lumius, spol. s r.o., so sídlom ul. Míru 3267, 738 01 Frýdek-Místek, Česká republika, IČ: 259 11 945 (ďalej len „Lumius“), na základe Zmluvy o predaji obchodného podielu, ktorá má byť uzavretá na základe Zmluvy o podmienkach prevodu obchodného podielu uzatvorenej medzi ČEZ, ako kupujúcim a Ing. Pavlom Miklasom, ako predávajúcim, dňa 25. júna 2009 (ďalej len „Zmluva“),  pretože dôvod na konanie nebol daný (ďalej len „Rozhodnutie“).

2)	Proti Rozhodnutiu bol listom podnikateľa ČEZ doručeným dňa 03.12.2009, zaevidovaným úradom pod č. 4510/2009 podaný rozklad (ďalej len „Rozklad“) prostredníctvom jeho splnomocneného právneho zástupcu SB Legal, s.r.o., so sídlom Hlavné námestie 5, 811 01 Bratislava, konajúcim prostredníctvom Silvie Belovičovej, konateľky, advokátky, zapísanej v Slovenskej advokátskej komore pod č. 1326 (ďalej len „právny zástupca“).

3)	Vzhľadom na to, že sa úrad nestotožnil s Rozkladom podnikateľa ČEZ, predložil podľa § 57 ods. 2 zákona č. 71/1967 Zb. o správnom konaní v znení neskorších prepisov (ďalej len Správny poriadok“) v spojení s § 18 ods.1 zákona Rozklad spoločnosti ČEZ spolu s príslušným spisovým materiálom odvolaciemu orgánu – Rade úradu.

4)	Dňa 26.02.2010 vydala Rada Protimonopolného úradu Slovenskej republiky (ďalej len „Rada úradu“) rozhodnutie č. 2010/ZK/R/2/011 (ďalej len „Rozhodnutie Rady úradu“), ktorým podľa § 59 ods. 3 Správneho poriadku zrušila Rozhodnutie a vrátila vec na nové prejednanie a rozhodnutie.

5)	Predmetné Rozhodnutie Rady úradu nadobudlo právoplatnosť dňa 03.03.2010 a spis s právoplatným rozhodnutím č. 2010/ZK/R/2/011 bol úradu postúpený dňa 08.03.2010, na základe čoho úrad začal nové prejednanie a rozhodovanie o oznámenej koncentrácii spočívajúcej v získaní výlučnej kontroly podnikateľa ČEZ, nad podnikom podnikateľa Lumius.

6)	Úrad sa v súlade s Rozhodnutím Rady úradu zaoberal opätovným prejednaním a rozhodnutím v danej veci. 

7)	V tejto súvislosti úrad listom č. 1050/PMÚ SR/2010 zo dňa 23.3.2010 vyzval oznamovateľa koncentrácie prostredníctvom jeho právneho zástupcu na doplnenie Oznámenia koncentrácie, nakoľko oznámenie predmetnej koncentrácie neobsahovalo všetky náležitosti podľa § 10 ods. 12 zákona a vyhlášky Protimonopolného úradu Slovenskej republiky č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“).

8)	Listom doručeným úradu dňa 07.04.2010 zaevidovaným pod č. 1302/2010 bolo oznámenie predmetnej koncentrácie doplnené, avšak zo všetkých požadovaných informácií a podkladov bol doplnený iba doklad o zaplatení správneho poplatku. Správny poplatok podľa zákona č. 145/1995 Z. z. o správnych poplatkoch v znení neskorších predpisov vo výške 3 319 Eur bol uhradený dňa 07.04.2010 

9)	Listom úradu č. 2670/PMÚ SR/2010 zo dňa 21.07.2010 úrad opätovne vyzval účastníka konania na doplnenie oznámenia koncentrácie a to tak, ako bol už vyzvaný listom č. 1050/PMÚ SR/2010 zo dňa 23.3.2010.

10)	Listom doručeným úradu dňa 18.08.2010 a zaevidovaným pod č. 3852/2010 bolo oznámenie predmetnej koncentrácie doplnené. Nakoľko ani po doplnení oznámenia koncentrácie oznámenie koncentrácie neobsahovalo všetky náležitosti podľa § 10 ods. 12 zákona a Vyhlášky, úrad listom č. 3433/PMÚ SR/2010 zo dňa 04.10.2010 prostredníctvom právneho zástupcu vyzval oznamovateľa koncentrácie na jeho doplnenie.

11)	Dňa 15.10.2010 bol úradu doručený list od podnikateľa ČEZ zaevidovaný úradom pod číslom 3577/2010, v ktorom účastník konania uviedol, že nakoľko ku dňu 15.10.2010 nedošlo k splneniu ani jednej z odkladacích podmienok uvedených v článku 5.2.c) Zmluvy a vzhľadom k podstatnému zlepšeniu finančnej situácie spoločnosti Lumius, ako aj vzhľadom k bezproblémovému plneniu všetkých záväzkov spoločnosti Lumius voči ČEZ, spoločnosť nepredpokladá, že v časovom horizonte na vykonanie opcie spoločnosťou ČEZ  dôjde k splneniu ktorejkoľvek z odkladacích podmienok uvedených v článku 5.2.c) Zmluvy, a tým vzniku možnosti nadobudnúť obchodný podiel v spoločnosti Lumius. 

12)	Vzhľadom na vyššie uvedené skutočnosti účastník konania oznámil, že berie svoj návrh na začatie konania vo veci predmetnej koncentrácie späť a požiadal úrad, aby zastavil konanie vo veci predmetnej koncentrácie v plnom rozsahu. Zároveň požiadal úrad o vrátenie zaplateného správneho poplatku v plnej výške v prípade, ak zastaví správne konanie. 

13)	Podľa § 32 ods. 1 písm. b) zákona úrad môže konanie rozhodnutím zastaviť, ak účastník konania vzal svoj návrh na začatie konania späť.

14)	Jediným účastníkom konania je v predmetnom správnom konaní podnikateľ ČEZ.

15)	Na základe toho, že účastník konania vzal svoj návrh na začatie konania – oznámenie koncentrácie späť a úrad v predmetnom prípade nezistil dôvody, aby v predmetnom správnom konaní pokračoval, rozhodol tak ako je uvedené vo výroku tohto rozhodnutia. 

16)	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

P o u č e n i e :

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie nie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Ing. Emília Babiaková
	riaditeľka odboru koncentrácií

Rozhodnutie sa doručuje:

SB Legal, s.r.o.
Silvia Belovičová
konateľka, advokátka
Hlavné námestie 5
811 01 Bratislava